Hajónapló, csillagidő 44246.3.
A La Salle csillaghajó sugárzási anomáliát jelentett...
a Gamma Arigulon rendszerből, ezért utánajárunk a dolognak.
Az előzetes mérések nem hoztak eredményt.
Mr. Data? - Nincs változás, parancsnok.
Nem észlelek rendellenességet a csillag sugárzásában.
Készítsen elő két szondát!
A szondák készen állnak, kapitány. - Kilövést végrehajtani!
Kapitány, Klingon csatacirkáló lép ki álcázásból.
Irány 010/237.
Törölje a parancsot, Mr. Data!
A Csillagflotta említette, hogy Klingonok vannak a szektorban?
Képernyőre!
Hívnak minket. - Álljunk meg, Mr. Crusher!
Igen, uram, hajtómű állj!
Nyisson csatornát!
Üdvözlöm, Picard kapitány!
K'Ehleyr nagykövet!
Milyen kellemes meglepetés!
Örülök, hogy újra látom, kapitány.
Worf hadnagy.
Miben segíthetünk, nagykövet?
Sürgős ügyet kell megbeszélnünk, kapitány. Átsugározhatok?
Természetesen.
Hadnagy, kérem, fogadja a vendégünket!
Kapitány, tisztelettel kérem önt, hogy küldjön helyettem valaki mást.
Megtudhatom, miért?
A gyalázatom sértő lehet K'Ehleyr nagykövet szemében.
Worf hadnagy, ön a legénységem tagja,...
és nem kezdhet el bujkálni, valahányszor megjelenik egy Klingon hajó.
Visszavonom a kérésemet, uram.
Megkaptam a koordinátákat, uram. A két személy készen áll az átsugárzásra.
Kettő? - Igen, uram.
Energiát!
Az űr a legvégső határ.
Ennek végtelenjét járja az Enterprise csillaghajó,
melynek feladata különös, új világok felfedezése;
új életformák, új civilizációk felkutatása;
és hogy eljusson oda, ahol még senki sem járt azelőtt.
Remélem, jól fog viselkedni.
Alexandernek alig volt gyerekekhez köze.
Meg sem harapod a pofim, mint a régi szép időkben?
Talán nincs tudomásod a gyalázatomról?
Elfogadtam a kiközösítést. - Hallottam.
Most hajtsak végre valami röhejes szertartást, hogy beszélgethessünk?
Te talán nem tiszteled a hagyományainkat, de én igen.
Bocsánat! Azt hittem, akarsz beszélgetni.
Néhány perce úgy láttam, hogy fel akarsz tenni egy kérdést.
Muszáj feltennem a kérdést?
Igen, muszáj.
Mit mondjak Alexandernek? Hogy nincs apja?
A Klingon Birodalom sorsa fordulóponthoz érkezett.
A polgárháború veszélye fenyeget.
Mi a háború oka? - Szokásos kifogások.
Hagyomány, kötelesség, becsület.
A "kifogás" szó arra utal, hogy a konfliktus valódi oka más.
Nem akarom Klingon belpolitikával untatni magukat.
A lényeg az, hogy két párt akar hatalomra jutni.
Ön szerint fenyegeti veszély a Föderációt?
Egy Klingon háború ritkán marad belpolitikai ügy.
Előbb-utóbb bevonják a szomszédos rendszereket.
A Tholianokat, a Ferengiket.
A Föderáció sem maradhat ki sokáig.
Már számítottunk erre egy ideje.
Csak K'mpec, a Tanács vezetője tudta fenntartani a békét.
De most valami megváltozott? - Úgy van. K'mpec haldoklik.
A csatahajón van.
És azért jött, hogy önnel találkozzon, kapitány.
Négyszemközt.
Már épp ideje, Picard.
Üljön le!
Segítenie kell.
Az Enterprise gyengélkedője a rendelkezésére áll...
Túl késő.
Hónapok óta nagyon kicsi dózisokban megmérgeztek Veridium Hattal.
A borban.
Gyógyíthatatlan.
Mit kíván tőlem?
Miután meghalok,
maga fog képviselni. Bíráskodni fog a jelöltek felett.
Én fogok?
A Tanácsban nem bízhatok meg senkiben.
És jó okom van rá, hogy kívülállót választottam.
K'mpec, ugye ezt nem mondja komolyan?
Egy Föderációs tisztnek semmi köze a Klingon...
Ugyan, ostobaság!
Maga tapasztalt közvetítő.
Ez pontosan ugyanolyan, mint bármely más vita, ahol igazságot tesz.
Épp ellenkezőleg. Ez teljesen más.
Éppen ezért, tisztelettel visszautasítom.
Ha visszautasítja a Klingon főparancsnok halálos ágyán tett kérését,
azzal megsért a Föderáció nevében minden Klingont.
Egyébként is már rég kiadtam a parancsot.
Az ellenséges pártok vezetői már úton vannak.
Nem volt joga engem belekeverni az engedélyem nélkül.
Ha megkértem volna,
elutasított volna.
De itt már nem csak egyszerű közvetítésről van szó.
Ön arra kér engem, hogy jelöljem ki a Klingon Birodalom következő vezérét.
Nem.
A hagyomány szerint a két legerősebb jelentkező...
megvív az Utódlás Jogáért.
Közvetítőként csakis maga választhatja ki kettejüket.
De hiszen az imént említette, hogy csak két jelentkező érkezik. Akkor mi a dolgom?
Azt akarom, hogy derítse ki, a kettő közül melyik gyilkolt meg.
Gowron vagy Duras.
Igen. Duras.
Sejtettem, hogy ezt érdekesnek fogja találni.
Érdekes?
Az nem kifejezés, hisz engem is meg akart ölni,
és megfosztotta Worf-ot a becsületétől.
És én beleegyeztem.
Mindent a Birodalom becsületéért.
Ez lehetne akár a sírfeliratom is.
Találja meg a gyilkost.
Az a Klingon, aki alattomosan gyilkol, becstelen.
És nem állhat a Birodalom élére.
Ez a Klingon képes lenne bármire.
Például hadat üzenni a Föderációnak.
Rendben van.
Elfogadom.
Hajónapló, kiegészítés.
K'mpec, aki a történelem során a leghosszabb ideig vezette a Klingon Birodalmat, meghalt.
Jelenleg a két jelentkező, Duras és Gowron érkezését várjuk.
Becstelen dolog megtámadni a gyengébbeket.
De győztem volna.
Nem. A győzelmet ki kell érdemelni.
Hol van a többi Klingon?
Nincs több Klingon a fedélzeten. - Miért?
A Föderáció és a Klingonok sokáig ellenségek voltak.
Más Klingon nem akart a Flottában szolgálni.
Miért?
A harcosok nem kérdezősködnek ilyen sokat.
De én nem akarok harcos lenni!
Szia! Korábban jöttél.
Ő rángatott el!
Figyelj! Menj szépen a szobádba és játssz!
Le van tartóztatva?
Nem tud semmit a hagyományainkról!
Kiéről? Csak nem a Klingonokéról?
Hiszen Klingon!
Valamint az én fiam. És én félig ember vagyok.
Majd megtalálja a saját útját.
Miért kezdtél el aggódni? Hisz nem is ismerted el, hogy a tiéd.
Miért nem mondtad el? - És mit csináltál volna?
Pontosan. Le kellett volna tennem veled az esküt,
ahogy azt a hagyomány megköveteli.
Akkor sem lett volna szabad elhallgatnod.
Hát, most már tudod.
Nem ismerhetem el, hogy kapcsolatban állok a fiúval.
Az csak ártana neki. - Azért, mert kiközösítettek?
A fiamként fel kellene vállalnia a gyalázatomat.
Az ő gyermekeinek úgyszintén.
De miért fogadtad el a kiközösítést a Tanácstól?
Apámat azzal vádolták, hogy összeesküdött a Romulánokkal Khitomernél.
Igen, tudom. És azt is tudom, hogy megfellebbezted.
Igen, először. De később aztán visszavontam.
De miért, Worf? Képtelen vagyok elhinni, hogy feladtad.
Mi történt valójában?
Worf hadnagy, K'Ehleyr nagykövet, kérem, jöjjenek a hídra!
Megyünk, parancsnok.
A Vorn és a Buruk nevű Klingon hajó 13 kilométernyire álltak meg.
Nyisson csatornát, Mr. Data! - Csatorna nyitva, uram.
A Vorn válaszol a hívásra. - Képernyőre!
Essünk túl rajta, Picard!
Hamarosan, Duras.
K'mpec még halála után is ostoba döntéseket hoz.
Magának semmi köze ehhez, ember.
A Sonchi szertartás egy óra múlva kezdődik K'mpec hajóján.
Egy óra? Miért késlekedik?
Nem késlekedem. Ezt az időpontot választottam.
Pontosan egy óra múlva, Picard. Ne késsen el!
Tartsa távol a ceremóniától azt a "pahtk"-ot, Picard!
Nincs keresnivalója egy Klingon hajón. - Vége!
Jelezzenek Gowronnak! Találkozunk K'mpec hajóján.
Nagykövet, legyen a hatos transzporternél egy óra múlva.
Kicsit később fogjuk kezdeni a szertartást. Mr. Worf!
Mr. Worf, igen kellemetlen napok várnak önre.
A tudtomra adta, hogy el kell látnom a feladatomat, uram.
Szólni akartam, hogy tisztában vagyok a helyzetével.
Köszönöm, uram.
K'Ehleyr nagykövet el fogja mondani, mi lesz a dolgom az utódlási szertartáson...
Beszélhetek őszintén, uram? - Persze.
Duras nem kerülhet a Klingon Nagytanács élére.
Pedig joga van hozzá, Mr. Worf. És a személyes fenntartásai...
Ez nem személyes, uram.
Az apja elárulta a népemet a Romulánoknak. Így Duras is áruló!
A Klingon hagyomány felelőssé teszi a fiút az apja bűneiért.
Én nem teszem. Az árulás az apja bűne volt.
Duras bűne az, hogy a vádat áthelyezte a maga apjára és ezt nem felejtem el.
De ön se feledje el, hogy magára vállalta eme hazugság következményeit.
Hogy fennmaradjon a Birodalom.
Most az a kérdés, hogy vajon ő ölte-e meg K'mpecet.
Uram? - Meggyilkolták.
Megmérgezték.
Egy igazi Klingon nem használ mérget.
Ez becstelen gyilkosság.
K'mpec szerint a gyilkos vagy Duras vagy Gowron.
Nem sokat tudok Gowronról.
Annyit, hogy kívülálló és sokszor ellenszegült a Tanácsnak.
De Durast,
jól ismerem.
Az ő szíve nem Klingon.
Az ott Gowron.
Remélem, hamar végzünk.
Meg kell bizonyosodniuk róla, hogy K'mpec meghalt.
És most fejezzük be a szertartást!
Nyilvánvaló, hogy kik a jelentkezők.
A hagyomány szerint fogunk eljárni. Illetve a Klingon törvény precedensei alapján.
Mit tud maga a Klingon törvényről,
ember?
Az Enterprise-on folytatjuk, ahol...
Nem. Itt fejezzük be! Most!
Nem kaptam tőled jelentést a robbanásról.
Két Klingon meghalt. Néhány kisebb sérülés.
Talán aggódtál értem?
A hajó biztonsági főnökeként az a dolgom, hogy aggódjak.
Valóban? Tehát csak hivatalból aggódsz az épségemért?
Tudod, hogy mit érzek.
Talán elfelejtettem.
Igazad van. Valóban letettem volna veled az esküt.
De nem pusztán a hagyomány miatt.
Gondoltam rá, hogy elmondom.
El akartam mondani.
De képtelen voltam.
Amikor elmentem, azt mondtad, hogy nélkülem nem leszel teljes.
Időbe tellett, de...
Lassan rájöttem, hogy nekem is kellesz.
Hozzám tartozol, Worf.
Nem! Nem hagyhatom, hogy velem együtt megalázkodj.
Dehogy alázkodom meg.
Engem nem érdekel, hogy mit gondol a többi Klingon.
Mi lesz a fiúval? Lehet, hogy ő majd a Birodalomban akar élni.
Számkivetett lenne. Egy újabb áruló az árulók családjából.
Árulók családja? Ezt nem vagyok hajlandó elhinni.
Tartsd tiszteletben a kérésemet!
Értsd meg, nem tehetem le veled az esküt.
És nem lehetek a fiad apja.
Ha már nem lehetsz az apja,
legalább légy a barátja.
Még nem fejeztük be a nyomok elemzését.
Dr. Crusher tanulmányozza a halott Klingon maradványait. Nincs elég időnk.
Duras és Gowron nemsokára itt lesznek. Nem odázhatja tovább a találkozót.
Meg lehet valahogy hosszabbítani a formalitásokat, miután megérkeznek?
A modern utódlási jog szerint mindössze két...
jelentkezőre és egy rövid nyilatkozatra van szükség.
Modern jog? Milyen volt régen a szertartás?
Az ősi hagyomány szerint végig kellett csinálniuk a ja'chuqot.
Egy hosszú, bonyolult ceremóniát, melyben felsorolják a megnyert csatákat,
a szerzett zsákmányokat és így bebizonyítják alkalmasságukat.
Használhatom a régi formát?
Magától függ. Azt használja, amelyiket akarja.
Köszönöm.
Kapitány, mit tud Worf kiközösítéséről?
Ez személyes kérdés. Ha jól tudom, ön is ott volt.
Ön is mellette állt a Tanács előtt.
Megtudhatom, mi történt? - Sajnos, erről nem beszélhetek.
Azonnal válasszon vezetőt!
Fejezzük be, hogy megölhessem ezt a ha'DlBaht!
A halálod lassú lesz Duras.
Azt már bebizonyítottad, hogy nem mersz kiállni ellenem.
Inkább robbants még egy bombát!
Leülni!
Most elkezdjük a ja'chuqot.
Micsoda?
Ez a nő rossz tanáccsal látta el, Picard. A ja'chuq idejét múlt.
Úgy döntöttem, hogy az ősi hagyomány szerint járok el.
Be kell bizonyítaniuk, hogy méltóak a Nagytanács vezetésére.
Az órákba is telhet.
Vagy napokba. Attól függ, együttműködnek-e.
Ez micsoda? - Egy bat'leth.
Az apámtól örököltem.
Tíz nemzedék óta a családunkban van.
Megfoghatom?
Nem, nem, nem!
Ne tekintsd fegyvernek.
Legyen a kezed része,
a karod része.
A lényed része.
A szertartást három óra múlva folytatjuk.
Önnel szerettem volna beszélni, Nagykövet.
Megtisztelő.
Picard szándékosan húzza az időt. Miért?
Alapos oka van rá, hogy óvatos legyen.
Ön látja el tanácsokkal a Klingon törvényeket illetően?
Igen. - Ezek szerint ad az ön szavára.
Meggyorsíthatná a dolgot. - Valószínűleg. De miért tenném?
Az ön pozíciója egyedi.
Még sosem akarta a Klingon Birodalmat szolgálni?
Szolgálom én a magam módján.
Föderációs nagykövetként?
Nagy a feladat, de kicsi a dicsőség.
Mit akar tőlem?
A kérdés, hogy ön mit akar. Egy saját hajót? Helyet a Tanácsban?
Rengeteg lehetőség várna önre a Klingon Birodalomban.
Lehetőségek, melyeket csak akkor használhatok ki,
ha maga lesz a Tanács vezetője.
Úgy beszél, mint egy Ferengi!
K'mpec is ilyen makacs volt. Ő sem hallgatott rám.
És most, halott.
Felesleges elkövetnie ugyanazt a hibát.
K'mpec már öreg volt és gyenge! Én nem vagyok az!
Elemeztük a robbanás törmelékét, parancsnok.
Triceron származék volt a robbanóanyagban.
És az egész nem lehetett nagyobb 3 köbmilliméternél.
Tehát bárhol elrejthették.
Van még valami. Molekuláris detonátort használtak.
Csak egy faj használ ilyen eszközt, uram.
A Romulánok.
Hogy helyezhettek el bombát a Romulánok egy Klingon csatahajón?
Ez szinte lehetetlen.
Akkor nem, ha segítettek nekik. Valamelyik Klingon.
Klingonok és Romulánok együtt dolgoznak? 75 éve esküdt ellenségek.
Talán Duras vagy Gowron javítani akarja a kapcsolatot.
Szövetség a Klingonok és a Romulánok között?
Ha így van, a kvadráns erőviszonyai jelentősen megváltozhatnak.
Valóban. A Föderáció kellemetlen helyzetbe kerülhet.
Duras vagy Gowron?
Gowron felkeresett egyedül. Gyorsabb eljárást követelt.
Cserében felajánlott egy helyet a Tanácsban.
Ez még nem utal Romulán kapcsolatra.
Arra is utalt, hogy úgy végzem, mint K'mpec, ha nem segítek.
Kapitány, nem értek egyet. Biztos, hogy Duras az.
Miért?
Korábban már volt dolgunk Durassal. Kiderült, hogy nem megbízható.
Tudná részletezni? - Nem.
Mr. Worf, ez az összesküvés a Föderáció biztonságát is közvetlenül veszélyeztetheti.
Igen, uram.
Jöjjön velem a következő megbeszélésre, mint a hajó biztonsági főnöke.
Kapitány, fel lesznek háborodva. A jelenlétem zavaró lesz.
Igen, remélem.
komputer, mikor járt legutoljára az Enterprise a Klingon anyabolygónál?
Csillagidő 43685 és 43689 között.
Hány naplóbejegyzés szól erről?
43 tiszti napló, 10 személyes napló.
A személyes naplók között szerepel Worf hadnagyé is?
Megerősítve. Hozzáférés letiltva.
Hagyjuk a személyes naplókat!
Vegyük a maradék 43-at időbeli sorrendben.
Átnézzük szépen egyesével.
Kérvényüket a jog szerint rögzítettük.
Megkezdhetjük a ja'chuq utolsó szakaszát.
Szünetet tartunk, míg átnézem a kérvényeket.
Önöket is bizonyára aggasztja a robbanás, ami K'mpec hajóján történt.
Feltételezem, hogy önök is kivizsgálták az ügyet.
A vizsgálatot befejeztük. Nem tudtunk kideríteni semmi fontosat.
Ez rendkívül meglepő.
Mert a mi elemzésünk eredménye meghökkentő.
Hadnagy, kérem jöjjön be!
Hogy merészeli? - Nincs itt semmi keresnivalója, Picard!
Nem fogok egy asztalhoz ülni ezzel!
Nekem jogom van hozzá, hogy kivizsgáljak bármit,
aminek köze lehet a szertartáshoz.
Worf hadnagy a biztonsági főnököm, szükségem van rá.
Nem egyezem bele!
Ha szeretne visszalépni a ja'chuqtól...
csak szólnia kell.
Kezdheti, Mr. Worf.
Mit derítettek ki a nyomozásuk során a robbanásról?
Egy bomba volt.
A maga elemzése is ilyen kimerítő?
Hétköznapi robbanószer volt. - Fajtája?
Triceron. - És a detonátor?
Ez értelmetlenség! Arról nem derült ki semmi.
Szerencsére mi sokkal alaposabb nyomozást hajtottunk végre.
A bombához molekuláris detonátort használtak.
Mit beszél? - Egy Romulán eszközt.
Visszatérek a hajómra és ellenőrzöm az eredményeket személyesen.
Akárcsak én.
Mr. Worf, kérem gondoskodjon róla, hogy átküldjék a vizsgálati anyagot...
mindkét hajóra és a Nagytanácsnak is.
Igen, uram.
Elmehetnek.
Komputer, kapcsolódj a Klingon Birodalmi Információs Hálóra!
Kapcsolat létrehozva.
Azonosító, K'Ehleyr Föderációs Nagykövet. Nyisd meg a Nagytanács aktáit!
Biztonsági kód: pah doQ cha.
Akták megnyitva.
komputer, kérem a Nagytanács legutolsó...
értekezletének kéziratát a Khitomeri mészárlásról!
Hozzáférés megtagadva. Titkos anyag.
A megnyitásához Du-ko-cha hozzáférési jog szükséges.
Ki rendelkezett így? - Duras tanácsos.
Személyes adatlapot megnyitni! Alany neve, Duras tanácsos.
Szólj a tanácsosaimnak a Vorn-on, hogy gyülekezzenek!
Megbeszélnivalónk van. - Nézd!
Ez micsoda?
Sürgős üzenet az anyabolygóról.
Úgy látszik, K'Ehleyr nagykövet beleütötte az orrát a mi dolgunkba.
Vond el az őr figyelmét!
Igen, uram.
Uram! Elnézést, uram, kísérő nélkül nem mehet el.
Tessék!
Tájékoztattak, hogy a Tanács titkos aktáit akarta megnyitni.
Utánanéztem a Khitomeri mészárlásnak.
Nem mondhatnám, hogy könnyű feladat, hiszen az akták többségét zárolták.
Worf apja áruló volt!
Nem.
Meghamisították a bizonyítékot, hogy úgy tűnjön.
Nagyon érdekesnek találtam, hogy a maga apja is ott...
volt Khitomernél és épp maga zárolta az aktákat.
Ne merészelje megsérteni az apám nevét!
Ne játssza itt nekem a sértett Klingont, Duras,
nem áll jól magának!
Mondja el, mi történt a tanácsteremben!
Hogy vette rá Worf-ot, hogy vállalja a felelősséget?
Ne vizsgálódjon tovább ebben az ügyben!
A fiú is elárulja népét a Romulánoknak...
akárcsak az apja tette, Duras.
Két Klingon halt meg a robbanásban.
Az egyik Durashoz, a másik Gowronhoz tartozott.
Megvizsgáltam a holttesteket, hogy kiderítsem, hol rejtették el a bombát.
Mindig találni mintát a sebeken és a szövetsérülésen.
Általában ez utal a robbanás helyére, irányára és erejére.
Általában?
A mi esetünkben szinte alig tudok megállapítani mintát.
Először nem értettem, de aztán észrevettem valamit.
Ez a seb nem olyan, mint a többi.
Belső trauma okozta.
A bombát az egyik Klingon karjában helyezték el.
Ez dicsőséges halálnem egy Klingon számára.
Magával vitt a halálba egy ellenséget.
Kihez tartozott? - Durasékhoz.
Ha lesz időnk, elviszlek a holofedélzetre és megmutatom pontosan.
Orvosi vészhelyzet! Nyolcas szint! 142-es szoba!
Gowron?
Nem.
Duras!
Alexander,
Még sosem láttad a halált.
Akkor nézd!
És sose feledd!
Maradj a Doktorral!
Worf, mikor.?
Szúrt sebek a mellkason és a hason. A belső szervek súlyosan károsodtak.
Nem volt elég időm sztázisba helyezni.
Hol van Worf? - Nem tudom. Eltűnt, miután megérkeztem.
Riker Worf hadnagynak!
komputer, hol van Worf hadnagy?
Worf hadnagy nincs az Enterprise fedélzetén.
Hol van?
Worf hadnagy átsugárzott a Vorn cirkálóra 1730-kor.
Máris megyek.
Duras!
Ez meg mit keres a hajómon?
A bosszú jogán keresett meg téged.
Nincs jogod semmihez, áruló!
K'Ehleyr...
a párom volt.
És ha Worf hadnagy ellenkezik, uram?
Márpedig így vagy úgy, de visszajön velünk. Fézert maximális kábító fokozatra!
Én vagyok az egyetlen, Worf, aki bebizonyíthatja az ártatlanságodat.
Ha megölsz, örökre áruló maradsz.
Ha ez a sorsom, legyen.
Worf!
Mr. Worf, ön példásan teljesített szolgálatot az Enterprise-on.
Mostanáig.
Uram, a Klingon törvények és hagyományok szerint jártam el.
A Nagytanács egyetért. Lezártnak tekintik az ügyet.
Én nem.
Mr. Worf, az Enterprise-on jelenleg 13 különböző bolygó polgárai szolgálnak.
Igyekszem tiszteletben tartani a hitüket és az értékítéletüket.
De mindannyian megfogadták, hogy szolgálják a Flottát.
Ha valaki nem tudja ellátni a feladatát...
a rá nehezedő társadalmi elvárások miatt, az mondjon le a posztjáról.
Le akar mondani?
Nem, uram.
Reméltem, hogy nem fogja eldobni a karrierjét.
Megértem a fájdalmát.
Tiszteltük K'Ehleyrt.
Megrovásban részesítem önt.
Leléphet.
Mr. Worf!
Nem lenne ideje elmondani az apjáról az igazságot?
Végül is csak azért fogadta el a kiközösítést,
hogy megvédje Durast és összetartsa a birodalmat.
Most, hogy ő meghalt ily gyalázatosan, mi értelme a hallgatásnak?
A Klingon Nagytanács minden tagja osztozott a hazugságban.
Nem biztos, hogy hajlandók bevallani saját szégyenüket.
De eljön majd a nap, amikor öcsémmel együtt...
meggyőzzük őket, hogy beszéljenek.
A szüleim, a nevelőszüleim, érted jönnek a 73-as bázisra.
Ők fognak gondoskodni rólad.
De miért nem maradhatok veled?
Szükséged van otthonra, családra.
Ők ezt megadják neked.
Én képtelen lennék rá.
Nekem is hiányzik.
Te vagy az apám?
Igen.
Én vagyok az apád.